Οι Μεταθανάτιες Αντιλήψεις στα Μυστήρια της Ελευσίνας
Creators: name: Μελισσανίδου, Σταυρούλα Αθανασίου
Publisher: name: Aristotle University of Thessaloniki
Year: 2016
Subjects: Ελευσίνια Μυστήρια
Θεά Δήμητρα
Μετά θάνατον ζωή
Eleusinian Mysteries
Goddess Demeter
Afterlife

description: Η παρούσα μελέτη πραγματεύεται το θέμα των μεταθανάτιων αντιλήψεων, όπως αυτές εκφράζονται μέσα από τα Μυστήρια της Ελευσίνας. Σύμφωνα με το δόγμα της Ελευσίνας, ο θάνατος δεν είναι το τέλος, αλλά η αρχή μιας καινούργιας ύπαρξης στον κόσμο των νεκρών, όπου η ευδαιμονία και η δυστυχία αποτελούν δυο παράλληλες διαστάσεις. Τα Ελευσίνια Μυστήρια διακηρύττουν πως η σωτηρία είναι εφικτή, όχι όμως από όλους. Η επίτευξή της προϋποθέτει έναν και αδιαπραγμάτευτο όρο. Τη μύηση στα Μυστήρια της Δήμητρας. Για την Ελευσίνα, η μύηση αποτελεί το μοναδικό μονοπάτι που μπορεί να οδηγήσει τον άνθρωπο στη μεταθανάτια σωτηρία. Ούτε ο ενάρετος βίος, ούτε οι αγαθοεργίες είναι ικανές για να σώσουν την ανθρώπινη ψυχή. Μονάχα μέσω της μύησης, ο άνθρωπος μπορεί να κερδίσει μια θέση στον παράδεισο. Κατά τη διδασκαλία των Μυστηρίων, τα Ηλύσια Πεδία είναι ο παράδεισος, οι ‘’πύλες’’ του οποίου ανοίγουν μόνο για τους μύστες της Δήμητρας. Για τους υπόλοιπους, τους ασεβείς και τους αμαρτωλούς, που έμειναν έξω από τους κόλπους της ελευσίνιας λατρείας, προβλέπεται η δυστυχισμένη ζωή στο ζοφερό τοπίο του Ταρτάρου. Η λατρεία της Ελευσίνας δεν επιβάλλει στον άνθρωπο κανόνες ηθικής συμπεριφοράς, ούτε τους κατατάσσει σε καλούς και κακούς, σε ανώτερους και κατώτερους. Άλλωστε, αυτή την πεποίθηση της την αποδεικνύει έμπρακτα, μέσω της δεκτικότητας της προς όλους τους ανθρώπους. Η μύηση προσφέρεται σε όλους, ανεξαρτήτως φύλου, ηλικίας ή κοινωνικής τάξης. Για αυτήν υπάρχουν δυο κατηγορίες ανθρώπων: οι μυημένοι και οι αμύητοι. Έτσι, τα Μυστήρια της Ελευσίνας έχουν σαφή εσχατολογικό προσανατολισμό, δεδομένου ότι η προσδοκία της σωτηρίας αποτελεί τον κεντρικό πυρήνα της διδασκαλίας τους. Στα Μυστήρια, η κατάκτηση της σωτηρίας δεν είναι μια απρόσωπη διδασκαλία, ούτε μια ψυχρή πίστη σαν μονοπώλιο στα χέρια των ‘’ηθικών’’. Είναι η δωρεά της ίδιας της Δήμητρας προς την ανθρωπότητα, όταν κάποτε ερχόμενη στην Ελευσίνα, αποκάλυψε στους άρχοντες της πόλης τις ιερές τελετές της και υποσχέθηκε πως θα χαρίσει τη σωτηρία σε όποιον τις ακολουθήσει.
description: This study treats the issue of posthumous conceptions, as expressed through the Mysteries of Eleusis. According to the doctrine of Eleusis, death is not the end, but the beginning of a new existence in the world of the dead, where bliss and suffering are two parallel dimensions. The Eleusinian Mysteries proclaim that salvation is possible, but not by all. The attainment of salvation presupposes an unnegotiable term. The initiation into the Mysteries of Demeter. For Eleusis, the initiation is the only path that can lead people to salvation after death. Neither the virtuous life, nor the charity is able to save the human soul. Only through initiation, man can secure a place in paradise. According to the teaching of the Mysteries, the Elysian Fields is the paradise, the ‘’gates’’ which open only for the Demeter’s initiates. For the rest, the ungodliness and sinners, who were left out from the ‘’sphere’’ of the Eleusinian cult, is planned the miserable life in the gloomy landscape of Tartarus. The cult of Eleusis doesn’t imposes rules of ethical behaviour to people, nor classifies them into good and bad, to higher and lowers. Moreover, the Eleusinian cult proves this belief in practice, through her receptivity to all people. The initiation is offered to all, regardless of sex, age or social class. For this cult, there are two categories of people: the initiated and the uninitiated. So the Mysteries of Eleusis have clear eschatological orientation, seeing that the expectation of salvation is the core of their teaching. In the Mysteries, the conquest of salvation is not an impersonal teaching, nor a ‘’cold’’ faith as a ‘’monopoly in the hands of morals’’. The salvation is the Demeter’s gift to humanity, when once coming to Eleusis, revealed to the lords of the city her sacred rites and promised to give salvation to whose follow them.